Pristupanje Ukrajine Evropskoj uniji
<s>Ukrajina je 28. februara 2022. godine, ubrzo nakon ruske invazije podnijela zahtjev za članstvo u Evropskoj uniji (EU).</s><s>Ukrajinski predsjednik Volodymyr Zelenskij zatražio je hitan prijem prema "novom posebnom postupku", a predsjednici osam država EU pozvali su na ubrzani proces pridruživanja.</s><s>Predsjednica Evropske komisije Ursula von der Leyen je izjavila da podržava pridruživanje Ukrajine, ali da će taj proces potrajati.</s><s>Evropski parlament je 1. marta 2022. preporučio da Ukrajina postane zvanični kandidat za članstvo, a 10. marta 2022.</s><s>Vijeće Evropske unije je zatražilo od Komisije mišljenje o zahtjevu.</s><s>Dana 8. aprila 2022., Ursula von der Leyen je Zelenskomu predstavila zakonodavni upitnik, na koji je Ukrajina odgovorila 9. maja.</s>

<s>Evropska komisija je 17. juna 2022. preporučila Evropskom vijeću da Ukrajini odobri status kandidata za pristupanje Evropskoj uniji.</s>

<s>Evropski parlament je 23. juna 2022. usvojio rezoluciju kojom se poziva na hitno davanje statusa kandidata za članstvo u Evropskoj uniji Ukrajini.</s><s>Istog dana, Evropsko vijeće je Ukrajini dalo status kandidata za pristupanje Evropskoj uniji.</s>

<s>Hronologija odnosa sa Evropskom unijom</s>

<s>Sporazum o pridruživanju EU-Ukrajina potpisan je 2014. godine nakon što je niz događaja koji su zaustavili njegovu ratifikaciju kulminirao revolucijom u Ukrajini i svrgavanjem tadašnjeg predsjednika Ukrajine Viktora Janukoviča.</s><s>Duboka i sveobuhvatna zona slobodne trgovine s Ukrajinom stupila je na snagu 1. septembra 2017. nakon što se privremeno primjenjivala od 1. januara 2016., a Sporazum o pridruživanju je u potpunosti stupio na snagu 1. septembra 2017.</s><s>Rusija je 24. februara 2022. napala Ukrajinu, što je dovelo do aplikacije za članstvo.</s>

<s>Aplikacija</s>

<s>Nakon ruske invazije na Ukrajinu 2022., pojavili su se dodatni pozivi za pokretanje formalnog procesa pridruživanja: Ukrajina je ponovila svoju želju da postane članica unije, i predsjednica Evropske komisije von der Leyen je izjavila da Ukrajina pripada Evropskoj uniji.</s>

<s>Ukrajina je 28. februara zvanično predala molbu za članstvo.</s><s>Zbog krize koja traje, predsjednik Zelenski je zatražio hitan prijem u Evropsku uniju po posebnoj proceduri.</s><s>Evropski parlament je 1. marta, nakon debate u kojoj se predsjednik Ukrajine obratio i dobio aplauz, preporučio da Ukrajina postane zvanični kandidat za članstvo u EU.</s><s>Evropski parlament je glasao za unapređenje članstva Ukrajine sa 637 za, 13 protiv i 26 uzdržanih.</s>

<s>EU je 7. marta rekla da će službeno ocijeniti aplikaciju Ukrajine, a 10. marta 2022.</s><s>Vijeće Evropske unije zatražilo je od Komisije mišljenje o zahtjevu.</s>

<s>Dana 8. aprila 2022., predsjednica Komisije von der Leyen, nakon posjete Buču nakon masakra, posjetila je Kijev i sastala se s predsjednikom Zelenskim.</s><s>Von der Leyen je Zelenskomu predstavila zakonodavni upitnik za početak ukrajinske prijave i ponudila da ubrza proces.</s><s>Borrell je najavio da će se delegacija EU u Ukrajini, koju predvodi Matti Maasikas, vratiti u Kijev nakon što je evakuisana po izbijanju rata.</s><s>Ukrajina je 17. aprila 2022. odgovorila na prvi dio zakonodavnog upitnika, dok je na drugi i završni dio odgovorila 9. maja 2022.</s>

<s>Evropska komisija je 17. juna 2022. preporučila da Evropsko vijeće odobri Ukrajini perspektivu da postane članica Evropske unije i status kandidata za pristupanje.</s>

<s>Evropski parlament je 23. juna 2022. usvojio rezoluciju kojom se poziva na hitno davanje statusa kandidata za članstvo u Evropskoj uniji Ukrajini i Moldaviji, kao i da podrži evropsku perspektivu Gruzije.</s><s>Evropski savjet je 23. juna 2022. odobrio Ukrajini status kandidata za pristupanje Evropskoj uniji.</s>

<s>Pregovori</s>

<s>Od juna 2022. pregovori još nisu počeli.</s><s>Evropska komisija se obavezala da će do kraja 2022. godine ocijeniti ispunjenost 7 kriterija nakon čega će biti definirani sljedeći koraci.</s>

<s>Ukrajina se nada da će započeti pregovore početkom 2023. kroz ubrzanu proceduru pristupanja.</s>

<s>Javno mnijenje</s>

<s>U Ukrajini 
91% Ukrajinaca podržava pridruživanje Evropskoj uniji tokom ruske invazije na Ukrajinu 2022. prema anketi koju je sprovela Sociološka grupa Rating 30-31. marta 2022.</s>

<s>U EU 
Prema istraživanju koje je sproveo Ifop po nalogu Evropske strategije Jalte i Fondacije Jean-Jaurès od 3. do 7. marta 2022. godine, 92% je pristalica ulaska Ukrajine u EU u Poljskoj, 71% u Italiji, 68% u Njemačkoj, i 62% u Francuskoj.</s>

<s>Istraživanje Flash Eurobarometra sprovedeno u aprilu u svim zemljama EU pokazuje najveću podršku pristupanju Ukrajine EU u Portugalu, gde ga je podržalo 87% ispitanika.</s><s>Slede Estonija (83%), Litvanija (82%), Poljska (81%) i Irska (79%).</s><s>Mađari su najskeptičniji u pogledu pridruživanja Ukrajine, sa samo 48% ispitanika koji podržavaju tu ideju (37% protiv).</s><s>Istovremeno, Mađarska ima najveći udio stanovništva koji je neodlučan po ovom pitanju - 16% (isto u Francuskoj i Belgiji).</s>

<s>Izvori</s>

<s>Vanjske poveznice 
 Mišljenje Komisije o zahtjevu Ukrajine za članstvo u Evropskoj uniji</s>

<s>Evropska unija
Međunarodni odnosi Ukrajine
Politika Ukrajine
Rusko-ukrajinski rat</s>

